
Térkép e táj

Kulcsszavak: természet; táj; emberi tevékenység hatása; családi fotók
Munkáim alapját az ember és a természet kapcsolata adja, különösen a családom viszonya a vidéki tájhoz. Dédnagypapám hobbifotósként dokumentálta a természetet, amelyeket fekete-fehér fényképeken örökített meg. A fotók idővel megrongálódtak, és a táj mára az emberi tevékenység hatására csak részben létezik. Festményeimen ezt a kettősséget ábrázolom: a múlt érintetlen tájait és a jelen szennyezett környezetét. A fekete-fehér szénrajzok és színes foltok a természetpusztítást, valamint az emberi hatásokat tükrözik. Természetes anyagokkal dolgozom, mint szén és pigmentek, hogy hangsúlyozzam a táj "átdolgozását".
A képek különböző méretűek, farostra készültek, és térképszerű elrendezésben jelenítem meg a család kirándulásait: a kiindulópont a dédnagyszüleim lakhelye, a 10. kerület. A helyszínek között szerepel Martonvásár, Gödöllő, Csallóköz, Galyatető, Kékestető, Göd és Nagymaros.
A kutatásaim során feltérképeztem, hogyan változtak a tájak az 1960-70-es évek óta, és az installációban feltüntetem az egyes helyszíneken végbement emberi tevékenység által okozott környezeti károkat.



